CELEX: 32010R0564
Language: el
Date: 2010-06-29 00:00:00
Title: Κανονισμός (ΕΕ, Ευρατόμ) αριθ. 564/2010 του Συμβουλίου, της 29ης Ιουνίου 2010 , για την προσαρμογή των διορθωτικών συντελεστών που εφαρμόζονται στις αποδοχές και στις συντάξεις των υπαλλήλων και του λοιπού προσωπικού της Ευρωπαϊκής Ένωσης

30.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 163/1
            
         ΚΑΝΟΝΙΣΜΌΣ (ΕΕ, ΕΥΡΑΤΌΜ) αριθ. 564/2010 ΤΟΥ ΣΥΜΒΟΥΛΊΟΥ
   της 29ης Ιουνίου 2010
   για την προσαρμογή των διορθωτικών συντελεστών που εφαρμόζονται στις αποδοχές και στις συντάξεις των υπαλλήλων και του λοιπού προσωπικού της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   το πρωτόκολλο περί των προνομίων και ασυλιών της Ευρωπαϊκής Ένωσης, και ιδίως το άρθρο 12,
   τον κανονισμό υπηρεσιακής κατάστασης των υπαλλήλων της Ευρωπαϊκής Ένωσης και το καθεστώς που εφαρμόζεται στο λοιπό προσωπικό της Ένωσης, όπως καθορίστηκαν με τον κανονισμό (ΕΟΚ, Ευρατόμ) αριθ. 259/68 του Συμβουλίου (1), και ιδίως το άρθρο 64, το άρθρο 65 παράγραφος 2 και τα παραρτήματα VII, XI και XIII του εν λόγω κανονισμού υπηρεσιακής κατάστασης, καθώς και το άρθρο 20 πρώτο εδάφιο και τα άρθρα 64 και 92 του εν λόγω καθεστώτος,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Σημειώθηκε σημαντική μείωση του κόστους ζωής στη Λεττονία και τη Λιθουανία κατά τη διάρκεια της περιόδου Ιουνίου-Δεκεμβρίου 2009 και θα πρέπει, κατά συνέπεια, να αναπροσαρμοστούν οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Με ισχύ από την 1η Ιανουαρίου 2010, οι διορθωτικοί συντελεστές που εφαρμόζονται, δυνάμει του άρθρου 64 του κανονισμού υπηρεσιακής κατάστασης, στις αποδοχές των υπαλλήλων και του λοιπού προσωπικού που υπηρετούν σε μία από τις ακόλουθες χώρες ή σε έναν από τους ακόλουθους τόπους υπηρεσίας τροποποιούνται ως εξής:
   
               —
            
            
               Λεττονία 79,6
            
         
               —
            
            
               Λιθουανία 73,4.
            
         Άρθρο 2
   Με ισχύ από την πρώτη ημέρα του μήνα που ακολουθεί το μήνα δημοσίευσης του παρόντος κανονισμού στην Επίσημη Εφημερίδα της Ευρωπαϊκής Ένωσης, ο διορθωτικός συντελεστής που εφαρμόζεται, δυνάμει του άρθρου 17 παράγραφος 3 του παραρτήματος VII του κανονισμού υπηρεσιακής κατάστασης, στις αποδοχές των υπαλλήλων και του λοιπού προσωπικού τροποποιείται ως εξής:
   
               —
            
            
               Λεττονία 73,3.
            
         Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 29 Ιουνίου 2010.
      
         
            Για το Συμβούλιο
         
         
            Η Πρόεδρος
         
         E. ESPINOSA
      
   
   
      (1)  ΕΕ L 56 της 4.3.1968, σ. 1.